open-index/open-wikipedia-markdown huggingface dataset:
Λα Βέγα

*Δείτε επίσης: [[Λας Βέγκας]]*

Η **Λα Βέγα** (ισπ.  προφορά ΔΦΑ: [la ˈβeɣa]), (ισπανικά: La Vega) είναι μια από τις επαρχίες της Δομινικανής Δημοκρατίας. Πρωτεύουσα είναι το Κονσεπσιόν δε Λα Βέγα, ή πιο απλά Λα Βέγα.

## Γεωγραφία
Η Λα Βέγα βρίσκεται κεντρικά της Δομινικανής Δημοκρατίας και ανατολικά του Σιμπάο. Συνορεύει στα δυτικά με το Σαντιάγο, στα βορειοδυτικά με το Εσπαϊγιάτ, στα βόρεια-κεντρικά με το Ερμάνας Μιραμπάλ, στα βορειοανατολικά με την Ντουάρτε και τη Σάντσες Ραμίρες, στα νότια με την Άσουα, στα νοτιοδυτικά με το Σαν Χουάν, στα νοτιοανατολικά με το Σαν Χοσέ δε Οκόα και στα κεντροανατολικά με το Μονσενιόρ Νουέλ.

### Όρη
Η Κορδιλιέρα Σέντραλ καλύπτει τη δυτική πλευρά της επαρχίας. Η πεδιάδα *Βάγιε δε λα Βεγα Ρέάλ* (*Valle de la Vega Real*, Ελληνικά: *Η Βασιλική Πεδιάδα*) η ανατολική πλευρά της πεδιάδα Σιμπάο, βρίσκεται στο ανατολικό μισό της επαρχίας.

Το ψηλότερο βουνό είναι το *Άλτο Μπαντέρα* (*Alto Bandera*) με ύψος 2.872 μέτρα .

### Ποτάμια
Το σημαντικότερο ποτάμι της Λα Βέγα είναι ο Γιάκε δελ Νόρτε ο μακρύτερος ποταμός της Δομινικανής Δημοκρατίας. Άλλοι ποταμοί είναι ο Γιούνα και ο Καμού.

## Έκταση
Η Λα Βέγα έχει έκταση 2,287.24 τ.χλμ. (4,7% της συνολικής έκτασης της Δομινικανής Δημοκρατίας).

## Δημογραφία
Η Λα Βέγα, την τελευταία απογραφή μετά την απογραφή του 2012, είχε 557.048 κατοίκους, από τους οποίους οι 385,101 ήταν αστικός πληθυσμός (οι κάτοικοι που ζουν στις πόλεις) και 171,947 αγροτικός πληθυσμός (οι κάτοικοι που ζουν στις συνοικίες). Σήμερα (απογραφή 2012) έχει πληθυσμό 420.478 κατοίκων, από τους οποίους 201.985 είναι αστικός πληθυσμός και 218.493 αγροτικός πληθυσμός.

## Προέλευση του ονόματος
"La Vega" σημαίνει "Η Πεδιάδα". Η Λα Βέγα πήρε το όνομά της από την πρωτεύουσα, Κονσεπσιόν δε Λα Βέγα, ή απλώς Λα Βέγα. Η επαρχία καλούνταν πάντα έτσι.

## Ιστορία
Η επαρχία ήταν μια από τις πρώτες επαρχίες της Δομινικανής Δημοκρατίας. Δημιουργήθηκε το 1844. Μέχρι το 1992 η επαρχία συμπεριελάμβανε την σημερινή επαρχία Μονσενιόρ Νουέλ.

## Δήμοι και Συνοικίες
Η Λα Βέγα διαιρείται από τις 20 Ιουνίου 2006 σε 4 δήμους και 7 συνοικίες:

* Κονσεπσιόν δε λα Βέγα
** Ελ Ραντσίτο
** Ρίο Βέρδε Αρρίμπα
* Κοστάνσα
** Λα Σαμπίνα
** Τιρέο
* Χαραμπακόα
** Μπουένα Βίστα
** Μαναμπάο
* Χίμα Αμπάχο
** Ρινκόν

Ο ακόλουθος πίνακας είναι ένας πίνακας με τους δήμους της Σαμανά, καθώς και τις συνοικίες τους και τον πληθυσμό τους σύμφωνα με την απογραφή του 2010. Αναφέρεται ο συνολικός πληθυσμός, ο αστικός πληθυσμός και ο αγροτικός πληθυσμός. Ο αστικός πληθυσμός είναι οι κάτοικοι που ζουν στις πόλελις (έδρες των δήμων), ενώ ο αγροτικός πληθυσμός είναι οι κάτοικοι που ζουν στις συνοικίες.

## Δείτε επίσης
* Επαρχίες της Δομινικανής Δημοκρατίας
* Λα Βέγα (πόλη)
* Λας Βέγκας

## Παραπομπές
 

## Εξωτερικοί σύνδεσμοι

*  Oficina Nacional de Estadística, Statistics Portal of the Dominican Republic
*  Oficina Nacional de Estadística, Maps with administrative division of the provinces of the Dominican Republic, downloadable in PDF format

Κατηγορία:Επαρχίες της Δομινικανής Δημοκρατίας
Επαρχίες της Δομινικανής Δημοκρατίας

*Δείτε επίσης: [[Διοικητική Διαίρεση της Δομινικανής Δημοκρατίας]]*

Η **[[Δομινικανή Δημοκρατία]]** διαιρείται σε 31 επαρχίες (provincias, ενικός provincia) και μία συνοικία, την εθνική συνοικία.

## Επαρχίες

## Χάρτες
thumb|right|250px|
# Άσουα
# Μπαορούκο 
# Μπαραόνα  
# Νταχαμπόν
# Ντουάρτε 
# Ελίας Πίνια
# Ελ Σέιμπο  
# Εσπαϊγιάτ
# Άτο Μαγιόρ
# Ιντεπενδένσια 
# Λα Αλταγράσια
# Λα Ρομάνα
# Λα Βέγα
# Μαρία Τρινιδάδ Σάντσες 
# Μονσενιόρ Νουέλ
# Μόντε Κρίστι
# Μόντε Πλάτα
# Περαβία
# Πουέρτο Πλάτα
# Ερμάνας Μιραμπάλ
# Σαμανά
# Σάντσες Ραμίρες
# Σαν Κριστόμπαλ
# Σαν Χοσέ δε Οκόα
# Σαν Χουάν
# Σαν Πέδρο δε Μακορίς
# Σαντιάγο
# Σαντιάγο Ροδρίγκες
# Σάντο Ντομίνγκο
# Βαλβέρδε

## Δείτε επίσης
* Διοικητική Διαίρεση της Δομινικανής Δημοκρατίας

## Παραπομπές


## Εξωτερικοί σύνδεσμοι
*  Oficina Nacional de Estadística (National Statistics Office) . Official statistics portal of the Dominican Republic.
*  Blog of the Dominican Republic, videos, news, culture and music
Φερεγγυότητα

Ως **φερεγγυότητα** ορίζεται η δυνατότητα ενός οφειλέτη να αποπληρώνει τις υποχρεώσεις του όταν αυτές λήγουν. Επίσης χρησιμοποιούνται ως συνώνυμοι και οι όροι «αξιόχρεο» και «πιστωτική επιφάνεια». Η φερεγγυότητα αναφέρεται στην *μακροπρόθεσμη* επάρκεια των εσόδων και των στοιχείων του τρέχοντος ενεργητικού του δανειολήπτη να καλύψουν τις οφειλές του. Συχνά συγχέεται με τη ρευστότητα, ωστόσο οι δύο έννοιες διαφέρουν καθώς η ρευστότητα αναφέρεται στη βραχυπρόθεσμη επάρκεια των ρευστών διαθεσίμων.

Η φερεγγυότητα συνήθως ποσοτικοποιείται ως ο λόγος του τρέχοντος ενεργητικού προς τις τρέχουσες υποχρεώσεις. Χρησιμοποιείται γενικά ο εμπειρικός κανόνας ότι μια επιχείρηση έχει επαρκή πιστωτική επιφάνεια όταν ο λόγος αυτός είναι κοντά στο 2/1. Αυτό λαμβάνει υπόψιν το γεγονός ότι τα στοιχεία του τρέχοντος ενεργητικού δεν είναι όλα εύκολα ρευστοποιήσιμα στοιχεία και επομένως ενδέχεται να υπάρξουν απώλειες κατά την πώληση και μετατροπή τους σε ρευστό για την κάλυψη των οφειλών.

## Πηγές
*Φερεγγυότητα στη βάση δεδομένων ορολογίας ΙΑΤΕ

Κατηγορία:Χρηματοοικονομικά
Όρα (Ιταλία)

Η **Όρα** (ιταλικά: *Ora*, ) ή **Άουερ** (γερμανικά: *Auer*, ) είναι πόλη της βορειοανατολικής Ιταλίας με 3.537 κατοίκους στην Αυτόνομη επαρχία του Μπολτσάνο και στις Δολομιτικές Άλπεις. Βρίσκεται στην αριστερή όχθη του ποταμού Αδίγη στο σημείο που ενώνεται με τον Ρίο Νέρο 20 χλμ. νότια του Μπολτσάνο.  

Διοικητικά ανήκει στον ιταλικό δήμο "Μερκάτο". Το 69,91% των κατοίκων της έχει για μητρική γλώσσα τα Γερμανικά, 29,84% τα Ιταλικά κι ένα 0,25% τα Λαδινικά. Τα τελευταία χρόνια έχει γνωρίσει μεγάλη ανάπτυξη με την δημιουργία νέων βιομηχανιών. 

## Ιστορία
Το όνομα πιστοποιείται για πρώτη φορά ως "Aura" το 1190 και "Aewer" το 1288. Πιθανότατα προέρχεται από το λατινικό *ora* (όριο) ή ίσως από το προ-ρωμαϊκό *aur-* που έχει μια ορισμένη διάδοση στις Άλπεις ή ακόμα και από το γερμανικό *ur* που σημαίνει "το βόδι".

Από το 1397 μέχρι το 1690 ανήκε στην οικογένεια *Khuen* κι ακολούθησε κοινή ιστορία με το υπόλοιπο Νότιο Τιρόλο. Με τη συνθήκη του 1919 πέρασε στην κατοχή της Ιταλίας, ενώ έως τότε ανήκε στην Αυστρία. Στην κωμόπολη υπάρχει η εκκλησία του Αγίου Πέτρου, κτίσμα του 1599. 

Έξω από το Άουερ υπάρχει Αυστρο-Ουγγρικό στρατιωτικό νεκροταφείο από τον Α΄ Παγκόσμιο πόλεμο. 

## Παραπομπές


## Βιβλιογραφία
* Helmut Lona, *Auer im Südtiroler Unterland*, Ora: Verkehrsverein, 1977
* Helmut Zelger, *Auer im Südtiroler Unterland. Interessantes und Wissenswertes aus der Vergangenheit und der Gegenwart*, Ora: Verschönerungsverein, 2006

## Εξωτερικοί σύνδεσμοι
* 

Κατηγορία:Δήμοι της Αυτόνομης Επαρχίας του Μπολτσάνο
Βαλκανικοί Αγώνες Στίβου 1932

Οι **Γ΄ [[Βαλκανικοί Αγώνες Στίβου]] 1932** διεξήχθησαν στην Αθήνα, στο Παναθηναϊκό Στάδιο στις 8, 11, 14 & 15 Οκτωβρίου 1932. Συμμετείχαν σε αυτούς 108 αθλητές από πέντε βαλκανικά κράτη: Ελλάδα, Βουλγαρία, Γιουγκοσλαβία, Ρουμανία και Τουρκία. Νικήτρια αναδείχθηκε και πάλι η **[[Ελλάδα]]**.

## Χρονικό των αγώνων

Η Γ΄ Βαλκανιάδα υπήρξε και αυτή πολύ επιτυχημένη αθλητική διοργάνωση. Όλες τις ημέρες το Στάδιο ήταν κατάμεστο και επιτεύχθηκαν αρκετά νέα βαλκανικά και εθνικά ρεκόρ. Σε κάθε αγώνισμα μετείχαν δύο αθλητές από κάθε χώρα και μία ομάδα σκυταλοδρομίας. Βαθμολογήθηκαν οι πέντε πρώτοι με 5-4-3-2-1 βαθμούς αντίστοιχα. Στη γενική βαθμολογία πρώτευσε ξανά η Ελλάδα, όπως ήταν αναμενόμενο.

Οι αγώνες ξεκίνησαν την Κυριακή 8 Οκτωβρίου στο Παναθηναϊκό Στάδιο, με τη διεξαγωγή των πρώτων αγωνισμάτων. Συνεχίστηκαν την Τετάρτη 11/10 με τη διεξαγωγή της δισκοβολίας και της σφυροβολίας στο γυμναστήριο του Πανελληνίου Γ.Σ. και τελείωσαν το επόμενο Σαββατοκύριακο 14-15 Οκτωβρίου και πάλι στο Στάδιο. Ο μαραθώνιος διεξήχθη, για πρώτη φορά σε βαλκανικούς, στην κλασική διαδρομή: "Μαραθώνας-Στάδιο" και δεν υπήρχε όριο στις συμμετοχές. Όμως, βαθμολογήθηκαν μόνο δύο αθλητές κάθε χώρας. Την ενδιάμεση εβδομάδα, 9 ως 14 Οκτωβρίου, στις εγκαταστάσεις του Ομίλου Αντισφαίρισης πραγματοποιήθηκε το βαλκανικό πρωτάθλημα τένις με τη συμμετοχή 4 χωρών.

### Μετέχουσες χώρες και αθλητές

## Οι νικητές

## Βαθμολογία

**Σημείωση**: Βαθμολογήθηκαν με 5-4-3-2-1 β. οι πέντε πρώτοι.

## Παραπομπές


## Πηγές
* "Αθλητικός Τύπος", 9, 14 & 17/10/1932 (ψηφ. σελ. 413 κ. επ.) 
* "Μακεδονία", 16/10/1932.
* Ηρ. Αθανασόπουλος, "Μαραθώνιος & Μαραθώνας", Αθήνα 2010, σ. 174.
* BALKAN GAMES/CHAMPIONSHIPS.
* "Τα 10 χρόνια των βαλκανικών αγώνων", Ακρόπολις, 10/10/1939, ψηφ. σελ. 49.

Κατηγορία:Βαλκανικοί Αγώνες Στίβου
Κατηγορία:Στίβος το 1932
Κατηγορία:Διοργανώσεις στίβου στην Αθήνα
Αδαμάντιος Ρύσιος

Ο **Αδαμάντιος Ρύσιος** (περ. 1675 – 4 Αυγούστου 1746 ή 1747) ήταν Έλληνας Μικρασιάτης λόγιος του 18ου αιώνα.

## Βιογραφία
Ο Αδαμάντιος Ρύσιος γεννήθηκε περίπου στα 1675 στο χωριό Αρετσού (ή Ρύσιον), κοντά στη Χαλκηδόνα της Βιθυνίας, απ' όπου οφείλει και το επώνυμό του. Παιδί θα πάει στην Κωνσταντινούπολη μαζί με τους γονείς του. Εκεί θα φοιτήσει στην Πατριαρχική Ακαδημία και θα έχει ως δάσκαλό του τον Ιάκωβο τον Αργείο. Στη συνέχεια θα γίνει ο ίδιος δάσκαλος και σχολάρχης της (περ.1702 ή 1703 – 1704). Στη συνέχεια εργάστηκε ως δάσκαλος στην Κρήτη από το 1704 έως το 1706 και στη Χίο έως το 1707 και πάλι το 1712. Τέλος πήγε στη Σμύρνη, ύστερα από μεσολάβηση του Πατριάρχη Γαβριήλ Γ΄, όπου ως σχολάρχης διηύθυνε το εκπαιδευτικό ίδρυμα που μετονομάστηκε Ευαγγελική Σχολή. Στη διαθήκη του κληροδότησε στην Πατμιάδα Εκκλησιαστική Σχολή μέρος της περιουσίας του που απέκτησε από το εμπόριο κατά το τελευταίο μέρος της ζωής του. Ήταν ο πατέρας της Θωμαΐδας Ρυσίου, μητέρας του Αδαμάντιου Κοραή.

## Συγγραφικό έργο
Το μοναδικό θεολογικό του έργο, είναι το «Λατίνων θρησκείας έλεγχοι 36, και τις ο εκάστου λόγος». (εκδόθηκε στη Βενετία το 1748): σε αυτό ελέγχονται οι Καθολικοί για 36 ετεροδιδασκαλίες και έθιμα, όπως το Filioque, πρωτείο, άζυμα/επίκληση, καθαρτήριο, άσπιλη σύλληψη της Παναγίας, βάπτισμα δια ραντισμού, μεταρρύθμιση του ημερολογίου, νηστεία του Σαββάτου, αδιάλυτο του γάμου, κουρά του γενείου των ιερέων και των μοναχών. Επίσης κατηγορεί τους Καθολικούς για την μεροληψία τους υπέρ του Βαρλαάμ και του Ακίνδυνου,για τις νέες αγιοποιήσεις, την Ιερά Εξέταση και τα μαχόμενα μοναχικά τάγματα.

## Βιβλιογραφία
* Gerhard Podskalsky, *Η Ελληνική Θεολογία επί Τουρκοκρατίας: 1453-1821*, μτφρ. πρωτ. Γεώργιος Μεταλληνός, εκδ. Μ.Ι.Ε.Τ., Αθήνα 2005, σελ. 412-413
* A. Παπαδόπουλος-Κεραμεύς, "Ανέκδοτα έγγραφα περί του εν Σμύρνη διδασκάλου Διαμαντή Ρύσιου (1706-1747)", *Παρνασσός*, τομ. 4 (1880), σελ. 203-216
* Ε. Ι. Σαβράμης, "Ο Διαμαντής Ρύσσιος", *Θεολογία*, τομ. 10 (1932), σελ. 262-266
* Ε. Ι. Σαβράμης, "Ο Διαμαντής Ρύσσιος. Συμβολή εις την περί της Ευαγγελικής σχολής Σμύρνης ιστορίαν", *Εκκλησιαστικός Φάρος*, τομ. 33 (1934), σελ. 4-56, 256-271

Κατηγορία:Έλληνες λόγιοι του 18ου αιώνα
Κατηγορία:Έλληνες θεολόγοι
Κατηγορία:Έλληνες εκπαιδευτικοί
Κατηγορία:Ορθόδοξοι λόγιοι
Κατηγορία:Διευθυντές Μεγάλης του Γένους Σχολής
Κατηγορία:Μικρασιατικός Ελληνισμός
Λία Μήτση

Η **Λία Μήτση** είναι Ελληνορουμάνα πρώην αθλήτρια πετοσφαίρισης γεννημένη στο Σιμπίου της Ρουμανίας.

## Αθλητική καριέρα
Αγωνιζόταν στη θέση της πασαδόρου. Σε ηλικία 17 ετών αγωνίστηκε με την εθνική ομάδα βόλεϊ της Ρουμανίας στους Βαλκανικούς Αγώνες του 1981 και ήταν η πολυτιμότερη παίκτρια της ομάδας της. Οι παράγοντες της ομάδας βόλεϊ του Παναθηναϊκού παρακολούθησαν την εξέλιξή της και το 1982 τη μετέγραψαν στον ΠΑΟ από τη CSM όπου αγωνιζόταν στη Ρουμανία. Αγωνιζόμενη στο Παναθηναϊκό η Λία Μήτση κατέκτησε 6 πρωταθλήματα Ελλάδας (1983, 1985, 1988, 1990, 1991, 1992). Μετράει επίσης 116 συμμετοχές στην Εθνική ομάδα της Ελλάδας. 

Στη συνέχεια αγωνίστηκε στην ομάδα του Παπάγου, της Ηλιούπολης και της ΑΕΚ. Από το 1990 υπήρξε αθλήτρια του μπιτς βόλεϊ. Ως αθλήτρια του μπιτς βόλεϊ κατέκτησε 7 πρωταθλήματα. 

## Προπονητική καριέρα
Στη συνέχεια ανέλαβε τη θέση της προπονήτριας του διδύμου Σφυρή – Αρβανίτη στο μπιτς βόλεϊ. Από τη θέση της προπονητού υπήρξε φιναλίστ του κυπέλλου Ελλάδας με τα Βριλήσσια. Στη συνέχεια ανέλαβε τον Πανιώνιο μετά από 3 χρόνια εργάσθηκε στην εθνική Ελλάδας. Από το 2017 έως και σήμερα, εργάζεται στον Παναθηναϊκό και προπονεί τις κορασίδες και τις νεάνιδες στο τμήμα βόλεϊ του συλλόγου.

## Παραπομπές


Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΑΕΚ
1519 Κάγιαανι

Ο **Κάγιαανι (Kajaani)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,449. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική πόλη.

## Φυσικά χαρακτηριστικά
Η μέση διάμετρος του Κάγιαανι εκτιμάται σε 26,37 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,070 ± 0,007. Είναι άγνωστο αν και με ποια περίοδο περιστρέφεται ο Κάγιαανι γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καγιαανι
1522 Κόκκολα

Ο **Κόκκολα (Kokkola)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,261. Ανακαλύφθηκε το 1938 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική πόλη.

## Φυσικά χαρακτηριστικά
Τα φυσικά χαρακτηριστικά του Κόκκολα είναι άγνωστα. Ο Κόκκολα περιστρέφεται γύρω από τον εαυτό του μία φορά κάθε 5 ώρες και 50 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοκκολα
Δοιδύη Λυδίας

Η **Δοιδύη** ήταν μια ελληνιστική πόλη της Λυδίας της Μικράς Ασίας.

Η ύπαρξή της πιστοποιήθηκε από μια επιγραφή που βρέθηκε στο σημερινό Palamut (κοντά στην Πέργαμο) που έγραφε *οι εκ Δοιδύης Μακεδόνες* στο 37ο έτος της βασιλείας του Ευμένους Β΄ (περ. 161/0 π.Χ.) στον μακεδονικό μήνα Περίτιο. Επρόκειτο για σελευκιδική αποικία, χωρίς όμως είναι γνωστός ο ιδρυτής της. Βρισκόταν βορείως της ατταλιδικής **[[Απολλωνίς Λυδίας|Απολλωνίδος]]**. Μερικοί ερευνητές υποστήριξαν για ιδρυτές της πόλεως είτε τον **[[Σέλευκος Α' Νικάτωρ|Σέλευκο Α΄]]** είτε τον **[[Αντίοχος Α' Σωτήρ|Αντίοχο Α΄]]** που εγκατέστησαν εκεί Μακεδόνες αποίκους.  Υπήρχε επίσης η άποψη ότι η Δοιδύη ήταν παλαιότερα η ίδια η Απολλωνίς, αλλά τελικά επρόκειτο για ένα οχυρό που απείχε μόλις 500 μέτρα από την προαναφερθείσα πόλη. 

Ως προς την τοποθεσία πιθανολογείται είτε να είναι το σημερινό Dereköy –απείχε μόλις 2 χιλιόμετρα βόρεια από την Απολλωνίδα- είτε το Jajakoy –με απόσταση επτά χιλιομέτρων βορείως της Απολλωνίδος.

## Πηγές
* "The Hellenistic settlements in Europe, the Islands, and Asia Minor", του Getzel M. Cohen.  

Κατηγορία:Αρχαίες πόλεις της Λυδίας
Σάουλι Νιινίστο

Ο **Σάουλι Νιινίστο** (*Sauli Niinistö*, 24 Αυγούστου 1948) είναι Φινλανδός πολιτικός του Κόμματος του Εθνικού Συνασπισμού. Διατέλεσε  Πρόεδρος της Φινλανδίας από την 1η Μαρτίου του 2012 έως τις 1 Μαρτίου 2024, και έγινε ο πρώτος πρόεδρος προερχόμενος από το Κόμμα του Εθνικού Συνασπισμού ύστερα από τον Γιούχο Κούστι Παασίκιβι (Juho Kusti Paasikivi), ο οποίος αποχώρησε από την εξουσία το 1956.

## Βιογραφία
### Σπουδές και πολιτική σταδιοδρομία
Εκπαιδευμένος ως δικηγόρος, ο Νιινίστο ήταν Υπουργός Οικονομικών από το 1996 έως το 2003 και υποψήφιος με το Κόμμα του Εθνικού Συνασπισμού στις προεδρικές εκλογές του 2006. Υπηρέτησε ως Πρόεδρος (*Speaker*) του Κοινοβουλίου της Φινλανδίας το διάστημα 2007 έως 2011 και υπήρξε ο Επίτιμος Πρόεδρος του Ευρωπαϊκού Λαϊκού Κόμματος (ΕΛΚ) από το 2002. Είναι επίσης Πρόεδρος της Φινλανδικής Ποδοσφαιρικής Ομοσπονδίας.

## Προεδρικές εκλογές 2012
Ο Νιινίστο ήταν υποψήφιος με το Κόμμα του Εθνικού Συνασπισμού στις προεδρικές εκλογές του 2012. Με το 37,0% των ψήφων, κέρδισε τον πρώτο γύρο των εκλογών και αντιμετώπισε τον Πέκα Χααβίστο της Πράσινης Ένωσης στον αποφασιστικό δεύτερο γύρο. Έβγαλε εις πέρας το δεύτερο γύρο με περίπου 62,6% έναντι 37,4% του Χααβίστο.

## Επανεκλογή 2018
Ο Νιινίστο επανεξελέγη πρόεδρος για δεύτερη θητεία μετά τη νίκη του στις εκλογές του 2018 από τον πρώτο γύρο. Η νέα του θητεία ξεκίνησε την 1η Μαρτίου 2018 και θα διαρκέσει ως την 1η Μαρτίου 2024. Παρότι ο Πρόεδρος εκλέγεται με άμεση εκλογή, ο Νιινίστο κέρδισε την πλειοψηφία σε όλους τους δήμους της χώρας, με εξαίρεση 13.

## Παραπομπές


## Εξωτερικοί σύνδεσμοι

* Επίσημη Ιστοσελίδα του Νιινίστο 

Κατηγορία:Πρόεδροι της Φινλανδίας
Κόμμα Εθνικού Συνασπισμού

Το  **Κόμμα Εθνικού Συνασπισμού** (φινλανδικά: *Kansallinen Kokoomus*) είναι ένα φιλελεύθερο συντηρητικό πολιτικό κόμμα στη Φινλανδία που ιδρύθηκε το 1918.

Το Κόμμα Εθνικού Συνασπισμού είναι ένα από τα τέσσερα μεγαλύτερα κόμματα στη Φινλανδία, μαζί με το Σοσιαλδημοκρατικό Κόμμα, το Κόμμα Κέντρου, και το Κόμμα των Φινλανδών. Το κόμμα στηρίζει την πολιτική του στην «ατομική ελευθερία και ευθύνη, την ισότητα, τη Δυτική δημοκρατία, στο οικονομικό σύστημα, στις ανθρωπιστικές αρχές και τη φροντίδα». Το κόμμα είναι έντονα φιλο-ευρωπαϊκό και είναι μέλος του Ευρωπαϊκού Λαϊκού Κόμματος (ΕΛΚ).

Οι ψήφοι ήταν περίπου 20% στις βουλευτικές εκλογές του 1990 και του 2000. Στις βουλευτικές εκλογές του 2011, κέρδισε 44 από τις 200 έδρες και έγινε το μεγαλύτερο κόμμα στο Φινλανδικό κοινοβούλιο για πρώτη φορά στην ιστορία του. Σε επίπεδο κοινοτήτων είχε ήδη γίνει το πιο δημοφιλές κόμμα το 2008.

Στις βουλευτικές εκλογές του 2023, το κόμμα συγκέντρωσε το 20,8% των ψήφων και 48 από τις συνολικά 200 έδρες του Κοινοβουλίου της Φινλανδίας, ανεβαίνοντας από τις προηγούμενες εκλογές του 2019, όπου συγκέντρωσε το 17% των ψήφων και 38 έδρες. Το κόμμα είναι σήμερα το πρώτο μεγαλύτερο του Κοινοβουλίου της Φινλανδίας και της κυβέρνησης, ενώ ο πρόεδρος του, ο Πέτερι Όρπο είναι ο πρωθυπουργός της.

## Εκλογικά αποτελέσματα
### Κοινοβούλιο

### Ευρωπαϊκό κοινοβούλιο

### Δημοτικές

### Προεδρικές

## Παραπομπές



## Εξωτερικοί σύνδεσμοι
* Κόμμα Εθνικού Συνασπισμού – Επίσημη Ιστοσελίδα 

Κατηγορία:Φινλανδικά πολιτικά κόμματα
Κατηγορία:Φιλελεύθερα-Συντηρητικά κόμματα
Παγκόσμιος χάρτης του Πτολεμαίου

thumb|right|450px|Ο παγκόσμιος χάρτης του Πτολεμαίου (έκδοση του 1486)
Ο **παγκόσμιος χάρτης του Πτολεμαίου** είναι γεωγραφικός χάρτης που εικονίζει όλα τα μέρη της Γης όπως ήταν γνωστά κατά τον 2ο αιώνα μ.Χ.
## Ιστορική αναδρομή
Ήταν μέρος του πεντάτομου βιβλίου του Πτολεμαίου «Γεωγραφικὴ Ὑφήγησις» που γράφτηκε το 150 μ.Χ. και πιθανόν να συνοδευόταν από λεπτομερείς επιμέρους χάρτες, όπως συμπεραίνουμε από την αναλυτική τους περιγραφή που σώζεται. Το γνήσιο χάθηκε στην πάροδο των αιώνων, επειδή οι βιβλιογράφοι, όταν αντέγραφαν το βιβλίο, για ευκολία παραμελούσαν τον χάρτη, επειδή ήταν δύσκολο να αντιγραφεί. Κατά τον Μεσαίωνα, το έργο του Πτολεμαίου «ανακαλύφθηκε» εκ νέου και μελετήθηκε εκτενώς την εποχή των εξερευνήσεων. Ο χάρτης ανατυπώθηκε για πρώτη φορά το 1475 στην Ιταλία και το 1482 στη Γερμανία.

## Περιγραφή
Σύμφωνα με τον Πτολεμαίο, η κατοικήσιμη περιοχή της Γης είχε πλάτος εβδομήντα μοίρες και εκτεινόταν από τη Δυτική Ευρώπη μέχρι την Καθαία (Κίνα). Εσφαλμένα παρουσιάζει τη νότιο Αφρική ενωμένη με την ανατολική Ασία, και τη Μεσόγειο θάλασσα μεγαλύτερη του πραγματικού. Τα σχήματα της Ινδίας και της Σκωτίας δεν είναι σωστά. Υπερβάλλει επίσης ως προς την απόσταση της θάλασσας Αζόφ από τη Βαλτική.

## Πηγές

* 

## Δείτε επίσης
* Αγαθοδαίμων ο Αλεξανδρινός

Κατηγορία:Χάρτες
Παγκόσμιος χάρτης του Χουάν ντε λα Κόσα

Ο **χάρτης του Χουάν ντε λα Κόσα** που φιλοξενείται στο Ναυτικό Μουσείο της Μαδρίτης είναι ο αρχαιότερος γεωγραφικός χάρτης που εικονίζει το Νέο κόσμο. Περιέχει τα μέρη της Αμερικής όπως έγιναν γνωστά κατά την εξερεύνησή της το 1500 από τον Χριστόφορο Κολόμβο. 
## Ιστορική αναδρομή
Από την επιγραφή που φέρει ο χάρτης μαθαίνουμε ότι κατασκευάστηκε το 1500 από τον Χουάν ντε λα Κόσα στο Λιμάνι της Αγίας Μαρίας (Santa Maria). Έκτοτε χάνονται τα ίχνη του. Βρέθηκε το έτος 1832 από τον Βαρόνο Walckenaer σε ένα παλαιοπωλείο βιβλίων στο Παρίσι. Αγοράστηκε από την Ισπανική κυβέρνηση έναντι 4.020 φράγκων. 
## Περιγραφή
Είναι ζωγραφισμένος σε περγαμηνή με ζωηρά χρώματα, όπως συνήθιζαν οι βιβλιογράφοι του μεσαίωνα. Ο Νέος Κόσμος εικονίζεται στα αριστερά. Αν και δεν είναι σωστά αποδοσμένος, μοιάζει αρκετά με την Ατλαντική ακτή της Αμερικής. Στο βόρειο άκρο της ακτής υπάρχει η επιγραφή «μέρος που ανακάλυψαν οι Εγγλέζοι» (Sea discovered by the English). Χαρτογραφούνται επίσης οι Δυτικοί Ινδικοί νήσοι και η Κούβα. Επίσης εικονίζει την Ήπειρο της Αφρικής, ενώ από την εμφάνιση της Άπω Ανατολής συμπεραίνουμε ότι ο κατασκευαστής του χάρτη δεν είχε σημαντικές γεωγραφικές γνώσεις. Λείπει η Ασία.

## Πηγές

* 

Κατηγορία:Χάρτες
Μάριο Χοσέ Ιδάλγο

Η **Μάριο Χοσέ Ιδάλγο** (ισπανικά: Maruio Jose Hidalgo) είναι δήμαρχος και κυβερνήτης της πόλης του Κονσεπσιόν δε λα Βέγα στην επαρχία Λα Βέγα της Δομινικανής Δημοκρατίας. 

Κατηγορία:Πολιτικοί της Δομινικανής Δημοκρατίας
Υδρόγειος σφαίρα του Στράβωνα

thumb|right|250px|Η υδρόγειος σφαίρα κατά τον Στράβωνα
Ο Στράβων έκανε χρήση της υδρογείου σφαίρας, όπως κάνουμε και εμείς σήμερα. Αν και στην εποχή του όπως ξέρουμε δεν είχαν ακόμη εξερευνηθεί και χαρτογραφηθεί όλα τα μέρη της Γης, οι αρχαίοι Έλληνες, από μαθηματικούς υπολογισμούς που είχαν κάνει, γνώριζαν την θέση των τότε γνωστών γεωγραφικών περιοχών, και είχαν εκφράσει εικασία για διάφορα άλλα άγνωστα μέρη στεριάς επάνω στην υδρόγειο. 
## Ιστορική αναδρομή
Ήδη ο Ερατοσθένης είχε υπολογίσει την περιφέρεια της σφαιρικής Γης και είχε εκφράσει την θεωρία της γεωκεντρικότητας του σύμπαντος. Ο Κράτης από την Μάλλο της Κιλικίας είχε κατασκευάσει την πρώτη υδρόγειο σφαίρα, την οποία παρουσίασε στην Πέργαμο. Περιείχε τέσσερα μέρη ξηράς που περιβρέχονταν από θάλασσα, και διέκρινε πέντε ζώνες: δύο πολικές, δύο εύκρατες και μια τροπική. Ο Στράβων γνώριζε την υδρόγειο σφαίρα του Κράτη, την οποία και αναφέρει.

## Περιγραφή
Ο Στράβων περιέγραψε την κατασκευή υδρογείων σφαιρών και πρότεινε κανόνες που πρέπει να προσέξουν οι κατασκευαστές τους. Πρότεινε να έχουν μεγάλες διαστάσεις για να είναι πιο εύχρηστες. Πρότεινε επίσης να έχουν γραμμές οριζόντιες και κάθετες. Ως γεωγραφικές συντεταγμένες είχε τον ισημερινό και την παράλληλο του μεσημβρινού που έτεμνε τις στήλες του Ηρακλή.

## Δείτε επίσης
* Γεωγραφικά

## Πηγές
* 

Κατηγορία:Αρχαίοι χάρτες
Άτλας των Φαρνέζε

Ο **Άτλας** που φιλοξενείται στο Εθνικό Αρχαιολογικό Μουσείο της Νάπολι είναι αρχαιολογικό εύρημα από το ανάκτορο των Φαρνέζε. 

## Περιγραφή
Το άγαλμα εικονίζει τον Άτλαντα, ο οποίος κρατάει στους ώμους του τον ουρανό. Λυγίζει από το βάρος. Στηρίζει το δεξί του γόνατο επάνω στην κορυφή ενός βουνού, ενώ ξεκουράζει το αριστερό του πόδι. Ο ουρανός παρουσιάζεται ως ουράνια σφαίρα, που περιέχει σαράντα δύο αστερισμούς.

## Ιστορική τοποθέτηση
Σύμφωνα με τη θέση των αστερισμών επάνω στην ουράνια σφαίρα, το πρωτότυπο πρέπει να κατασκευάστηκε το 300 π.Χ. ή νωρίτερα. 

## Πηγές
* 

## Εξωτερικοί σύνδεσμοι

*  Παρουσίαση του αγάλματος από το Εθνικό Αρχαιολογικό Μουσείο της Νάπολης

Κατηγορία:Αγάλματα
Κατηγορία:Εκθέματα στο Εθνικό Αρχαιολογικό Μουσείο της Νάπολι
Πραξιτέλης Μουτζουρίδης

Ο **Πραξιτέλης Μουτζουρίδης** (1885 - 8 Μαρτίου 1964) ήταν Έλληνας πολιτικός, που διετέλεσε αντιπρόεδρος και πρόεδρος της Βουλής.
## Βιογραφία
Ο Μουτζουρίδης γεννήθηκε στο Ναύπλιο το 1885. Σπούδασε νομικά στο Πανεπιστήμιο Αθηνών. Στη δεκαετία του 1930 στράφηκε στη πολιτική. Το 1936, πολιτευόμενος με το κόμμα του Παναγή Τσαλδάρη, αλλά και μετά την απελευθέρωση της Ελλάδας, το 1946 και το 1950 εκλέχθηκε βουλευτής Αργολίδας.
 
Την περίοδο 1946 - 1949 διετέλεσε Α΄ αντιπρόεδρος της Βουλής και αμέσως μετά, από την 1η Δεκεμβρίου 1949 ως τις 8 Ιανουαρίου 1950 διετέλεσε Πρόεδρος της Βουλής των Ελλήνων (εξελέγη υποστηριζόμενος από το Λαϊκό Κόμμα).

Πέθανε στις 8 Μαρτίου 1964.

## Πηγές
* "Μεγάλη Ελληνική Εγκυκλοπαίδεια"  τομ. Γ΄ (συμπλήρωμα), σελ.730.

## Παραπομπές


Κατηγορία:Βουλευτές Αργολίδος
Κατηγορία:Πρόεδροι της Βουλής των Ελλήνων
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 20ού αιώνα
Απολλωνίς Λυδίας

Η Απολλωνίς ήταν μια ελληνιστική πόλη της Λυδίας της Μικράς Ασίας.

Στον *Συνέκδημο* του Ιεροκλέους αναφέρεται ως *Απολλώνης* και στο Νotitiae episcopatuum ως *Απολλωνιάς*. Κατά τον Στράβωνα η πόλη απείχε εξίσου 300 μίλια από την Πέργαμο και τις Σάρδεις και εκείτο πάνω σε ευθεία οδό που ένωνε τις δύο πόλεις.
 
Η πόλη ιδρύθηκε προς τιμήν της Ατταλίδος βασίλισσας της **[[Απολλωνίς της Περγάμου|Απολλωνίδος]]** από την Κύζικο, από τα παιδιά της, είτε δηλαδή από τον **[[Ευμένης Β' της Περγάμου|Ευμένη Β΄]]**, είτε από τον **[[Άτταλος Β' της Περγάμου|Άτταλο Β΄]]**. Υπάρχουν ωστόσο κάποιες ενδείξεις ότι η πόλη ίσως να προϋπήρχε. Ο ερευνητής Launey υποστήριξε ότι μια αποικία των Σελευκιδών στην γύρω περιοχή (αν όχι η Δοιδύη, τότε κάποια άλλη) προηγήθηκε της ιδρύσεως της Απολλωνίδος. Σε αυτό συνεπικουρεί και ένας κιστοφόρος του 186 π.Χ. από την πόλη, γεγονός που προδίδει ότι η ήδη προϋπήρχε, ενώ ο Schuchhardt χρονολόγησε το κυκλικό τείχος της πόλεως κατά το 300 π.Χ. Επίσης δεν είναι σίγουρο ποιος από τους δύο αδελφούς ίδρυσε την πόλη, η πλάστιγγα όμως γέρνει προς τον Ευμένη Β΄ λόγω της χρονολογήσεως του κιστοφόρου του 186 π.Χ.
 
Στην νέα αποικία εγκαταστάθηκαν Μακεδόνες άποικοι, όπως αποδεικνύεται από τα νομίσματά της που φέρουν στην μια τους όψη μακεδονική ασπίδα, αλλά και από μακεδονικά ονόματα σε εφηβικές λίστες της πόλεως του 2ου αιώνα π.Χ. Σε αυτά διαβάζει κανείς τον Άτταλο υιό του Αρειδαίου, τον Βότρη, τον Πρεπέλαο, τον Αρεβέλαο (κατά άλλους Δρεβέλαο, όνομα μακεδονικό ή ιλλυρικό), καθώς και έναν πατέρα από τους εφήβους τον Σαδάλα (ίσως απόγονο Θρακών μισθοφόρων). Ίσως οι Μακεδόνες άποικοι να προσήλθαν στην νέα πόλη από τις γύρω πόλεις, όπου ήσαν ήδη εγκατεστημένοι. 

Ήδη από την ελληνιστική περίοδο, η Απολλωνίς ανέπτυξε έναν ιδιαίτερο δεσμό συμπολιτείας με την γείτονα πόλη Κάμαι. Σε μια επιγραφή που τιμούσε τον αυτοκράτορα Αντωνίνο Πίο έγραφε: *ο δήμος Απολλωνιδέων των περί Κάμας*.

Πολύ πιθανόν η Απολλωνίς να είναι η σημερινή Palamut (τουρκική παραφθορά του αρχαιοελληνικού ονόματος της πόλεως). Εκεί κοντά βρέθηκε αρχαίο βήμα με την επιγραφή *Απολλωνίδος μίλια Β΄*.  

## Παραπομπές


## Πηγές
* Getzel M. Cohen, "The Hellenistic settlements in Europe, the Islands, and Asia Minor".
* Johann Gustav Droysen, *«Ιστορία των Επιγόνων του Μεγάλου Αλεξάνδρου»*, εκδ. ελεύθερη σκέψις.

Κατηγορία:Αρχαίες πόλεις της Λυδίας
Άσπρο Πέλλας

Το  **Άσπρο** (επίσημη ονομασία *Άσπρον*) είναι χωριό και έδρα ομώνυμης τοπικής κοινότητας, της δημοτικής ενότητας και δήμου Σκύδρας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Έδεσσας του νομού Πέλλας, στο γεωγραφικό διαμέρισμα Μακεδονίας.

Μέχρι το 1926 ο οικισμός ονομαζόταν *Πράχνα* (*Μπράχνα*, *Παλαιά Πράχνα*, *Πράχνια*, *Πράσινη*).

## Γεωγραφία
Το Άσπρο είναι πεδινό χωριό στο νότιο τμήμα του νομού Πέλλας, αρκετά κοντά στα όρια με τον νομό Ημαθίας. Βρίσκεται στον κάμπο της Σκύδρας και στις ανατολικές όχθες του ποταμού Μαγλενίτσα, πάνω στην επαρχιακή οδό Σκύδρας-Κρύας Βρύσης και σε μέσο σταθμικό υψόμετρο 20. Απέχει 21 χλμ. περίπου ΝΑ. της Έδεσσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,809 χμ² (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Πράχνα* και προσαρτήθηκε στην κοινότητα Προφήτου Ηλιού του νομού Πέλλας. Ωστόσο, πριν την απελευθέρωσή του, το 1912, εμφανίζεται και με τις ονομασίες *Μπράχνα*, *Παλαιά Πράχνα*, *Πράχνια*, *Πράχνιανη*, *Πράσινη*. Το 1926 μετονομάστηκε σε  *Άσπρο* και, το 1958, ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Άσπρου και προσαρτήθηκε στον δήμο Σκύδρας.

## Ιστορικά και γενικά στοιχεία
Κατά την Ελληνική Επανάσταση του 1821 στο χωριό, που τότε ονομαζόταν Πράχνιανη, σημειώθηκαν συμπλοκές με τους Οθωμανούς, καθώς οι επαναστάτες Τσέρνο-Πέτρης με 80 άντρες και οι Μιχάλης Στογιάνος, Δεληγιάννης και Μιχαήλ Πετσάβας με 110 άντρες έλεγχαν τις διαβάσεις του ποταμού Λουδία.

Οι κάτοικοι του χωριού ασχολούνται κυρίως με την παραγωγή και εμπορία οπωροκηπευτικών. Το χωριό διαθέτει ολοήμερο νηπιαγωγείο, πενταθέσιο δημοτικό σχολείο, χορευτικό σύλλογο και τοπικές ομάδες ποδοσφαίρου και καλαθοσφαίρισης. 

## Αξιοθέατα
* Η εκκλησία Αγίου ου Φωκά του Κηπουρού, πολιούχου του χωριού στο κεντρικό τμήμα του, ο μοναδικός χριστιανικός ναός που είναι αφιερωμένος στο πρόσωπό του στην Ελλάδα. Εορτάζει κάθε Σεπτέμβριο
* Η εκκλησία Κοίμησης της Θεοτόκου στη δυτική είσοδο του χωριού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς , 1963 (ΠΛ)
* Περιοδικό «Διακοπές», εκδ. Δ.Ο.Λ.,  2010
* Οργανισμός εκδόσεων «Ελλάδα», χάρτες (Βαρελάς)

Κατηγορία:Δήμος Σκύδρας
Κατηγορία:Χωριά της περιφερειακής ενότητας Πέλλας
Γαζέτα Επτανήσου Πολιτείας

Η **γαζέτα** υπήρξε νόμισμα της Επτανήσου Πολιτείας, που κόπηκε το 1801, κατά την περίοδο της Ρωσικής και Οθωμανικής κατοχής (Ρωσοτουρκική Συμμαχία). Αντικατέστησε τη Λίρα Βενετίας με ισοτιμία 1 γαζέτα προς 2 σολδία. Μετά την απελευθέρωση των Ιονίων Νήσων από τους Βρετανούς, η γαζέτα αντικαταστάθηκε από τον Οβολό Ιονίου, που καθιερώθηκε το 1819.

Δεν πρέπει να συγχέεται με την γαζέτα Ιονίων νήσων η οποία κόπηκε για πρώτη φορά το 1730, περίοδο όπου τα νησιά του Ιονίου ήταν υπό τον έλεγχο της Βενετίας. Από εκείνο το νόμισμα πιθανολογείται ότι η γαζέτα της Επτανήσου πολιτείας δανείσθηκε το όνομά της.  

Κόπηκαν μόνο χάλκινα νομίσματα σε νομισματοκοπείο το οποίο λειτουργούσε στη Γαρίτσα της Κέρκυρας. Η γαζέτα εκδόθηκε σε κέρματα των 1, 5 και 10 γαζετών, πολλά από τα οποία φέρουν τη λανθασμένη χρονολογία 1081. Η μία τους όψη αναγράφει την αξία του νομίσματος συνοδευόμενη από τη χρονολογία, ενώ η άλλη όψη φέρει τη φράση "ΕΠΤΑΝΗΣΟΣ ΠΟΛΙΤΕΙΑ" και μία φιγούρα που κρατά ασπίδα.

## Παραπομπές


## Εξωτερικοί σύνδεσμοι
*http://www.coinsmania.gr/cm/modern/ioniko.htm
*http://www.coinsmania.gr/cm/modern/ioniko2.htm
*http://www.historical-museum.gr/nomismata/periods/venetokratia1.htm

Κατηγορία:Ιστορικά νομίσματα
Κατηγορία:Επτάνησος Πολιτεία
Κατηγορία:Νομισματική ιστορία της Ελλάδας
Πανελλήνιο Πρωτάθλημα Πάλης 2012

Το **[[Πανελλήνιο πρωτάθλημα ελληνορωμαϊκής πάλης ανδρών]] 2012** ήταν το 71ο στην ιστορία του θεσμού και διεξήχθη το Σάββατο 4 Φεβρουαρίου στο Δημοτικό Γυμναστήριο "Γεώργιος Κακούρης", στο Ίλιον.

## Αποτελέσματα
### Ελληνορωμαϊκή πάλη

## Βαθμολογία συλλόγων
### Ελληνορωμαϊκή πάλη

## Πηγές
* Αποτελέσματα Ιστότοπος palema.gr

Κατηγορία:Αθλητικά γεγονότα του 2012
Κατηγορία:Ίλιον Αττικής
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Πανελλήνιο Πρωτάθλημα Ελευθέρας Πάλης
Πανελλήνιο πρωτάθλημα πυγμαχίας ανδρών 2011

Το **[[πανελλήνιο πρωτάθλημα πυγμαχίας ανδρών]] Α' κατηγορίας 2011** διεξήχθη στην Ελευθερούπολη, απο 25 έως 28 Νοεμβρίου του 2011 με τη συμμετοχή 56 αθλητών από 29 σωματεία. Πρωταθλητής σύλλογος αναδείχθηκε ο Παναθηναϊκός Α.Ο. για 30ή φορά στην ιστορία του, ενώ πολυνίκης αναδείχθηκε ο Α.Ο. Μαχητών Νέας Περάμου.

## Αποτελέσματα

## Βαθμολογία συλλόγων
[thumb|100px|[Θοδωρής Ριτζάκης]]

## Πηγή
Ελληνική Ομοσπονδία Αγωνιστική Δραστηριότητα 2011, σελίδες 7,8 



2011
Κατηγορία:Αθλητικά γεγονότα του 2011
Κατηγορία:Ελευθερούπολη
Οβολός Ιονίου

Ο **οβολός** υπήρξε νόμισμα των Ιονίων Νήσων (Ηνωμένον Κράτος των Ιονίων Νήσων) μεταξύ του 1819 και 1863. Αντικατέστησε την συντόμου βίου Γαζέτα Ιονίου και τους τούρκικους παράδες σε ευρεία κυκλοφορία. 

## Περιγραφή
Ενώ μέχρι το 1834 διαιρούνταν σε τέσσερα λεπτά, κατόπιν διαιρέθηκε σε πέντε λεπτά. Καθώς τα Επτάνησα τέλεσαν υπό Βρετανική κυριότητα, η συναλλαγματική ισοτιμία του οβολού ήταν καθ' όλη τη διάρκεια της ισχύος του ισότιμη μ' αυτήν της Βρετανικής μισής πένας. Με την συνένωση των Ιονίων Νήσων με την Ελλάδα, ο οβολός εξέπεσε σε αχρηστία και αντικαταστάθηκε από τη δραχμή, σε ισοτιμία 20 οβολών προς 1 δραχμή.

Το νόμισμα αυτό κόπηκε σε κέρματα του ενός και των δύο οβολών και οι υποδιαιρέσεις του σε κέρματα των 1, 30 και 50 λεπτών. Η μία τους όψη αναγράφει τη λέξη "BRITANNIA" με καθιστή φιγούρα και η άλλη αναπαριστά έναν εραλδικό λέοντα με την επιγραφή "ΙΟΝΙΚΟΝ ΚΡΑΤΟΣ" και την ημερομηνία. Ο οβολός σχεδιάστηκε από τον Ουίλιαμ Γουάιον (William Wyon) και κόπηκε σε νομισματοκοπείο του Λονδίνου.

## Νομίσματα

## Χαρτονομίσματα

Τα χαρτονομίσματα εκτυπώνονταν στο Λονδίνο υπό την Ιονική Τράπεζα και χρησιμοποιούνταν για τις συναλλαγές στα Ιόνια νησιά. Στα χαρτονομίσματα η χρηματική μονάδα ήταν τα βρετανικά σελίνια και λίρες, και αργότερα χρησιμοποιήθηκαν τα κολωνάτα το 1860, λίγα χρόνια πριν την ένωση των Επτανήσων με την Ελλάδα το 1863. Τα χαρτονομίσματα διακρίνονται σε ποικιλίες της Κέρκυρας, Ζακύνθου, και Κεφαλονιάς.

## Παραπομπές


### Φωτογραφικό υλικό εξωτερικών συνδέσμων
Η παραπομπή προς εξωτερικούς ιστότοπους γίνεται για τις περιπτώσεις όπου δεν έχει βρεθεί φωτογραφικό υλικό που να είναι Creative Commons CC BY SA ή Κοινό κτήμα και να μπορεί να φιλοξενηθεί απευθείας στην Βικιπαίδεια.

## Πηγές
* 
* 
* 

## Δείτε επίσης
* Ιονική Τράπεζα
* Ηνωμένον Κράτος των Ιονίων Νήσων
* Δραχμή
* Δραχμή Κρητικής Πολιτείας
* Φοίνιξ (χρηματική μονάδα)

## Εξωτερικοί σύνδεσμοι
*http://www.coinsmania.gr/cm/modern/ioniko2.htm
*http://www.coinsmania.gr/cm/modern/ioniko.htm

Κατηγορία:Ιστορικά νομίσματα
Κατηγορία:Ιόνιος Πολιτεία
Κατηγορία:Ελληνικά νομίσματα
Μπελίνι

Το λήμμα **Μπελίνι** μπορεί να αναφέρεται σε κάποιο από τα παρακάτω πρόσωπα:

*Βιντσέντζο Μπελίνι (1801–1835), συνθέτης όπερας.
*οικογένεια Ιταλών ζωγράφων:
**Γιάκοπο Μπελίνι (περ. 1396–περ. 1470), πατέρας των Τζεντίλε και Τζοβάνι
**Τζεντίλε Μπελίνι (περ. 1429–1507)
**Τζοβάνι Μπελίνι (περ. 1430–1516), ο διασημότερος των τριών
*Φιλίππο Μπελίνι (ήκμασε περί το 1594), Ιταλός ζωγράφος
*Λορέντζο Μπελίνι (1643–1704), Ιταλός γιατρός και ανατόμος
Απολλωνία Τευθρανίας

Η **Απολλωνία** ήταν αρχαία ελληνική πόλη της Μυσίας, στη Μικρά Ασία. 

Βρισκόταν στα ανατολικά της Περγάμου, πάνω σε ένα ύψωμα, στην επαρχία της Τευθρανίας. Βρισκόταν πάνω στην εμπορική οδό που ένωνε την Πέργαμο με τις Σάρδεις. Η πόλη βρισκόταν στα σύνορα της Μυσίας με την Λυδία. Ιδρύθηκε από τους βασιλείς **[[Ευμένης Β' της Περγάμου|Ευμένη]]** και **[[Άτταλος Β' της Περγάμου|Άτταλο]]** προς τιμήν της μητέρας τους **[[Απολλωνίς της Περγάμου|Απολλωνίδος]]** από την Κύζικο. 

Πολύ πιθανόν να βρισκόταν μεταξύ των σημερινών τουρκικών πόλεων Yenice και Duvarlar.

Κατηγορία:Αρχαίες πόλεις της Μυσίας
Όσκαρ 2011

Ο όρος **Όσκαρ 2011** μπορεί να αναφέρεται:

*Στα Βραβεία Αμερικανικής Ακαδημίας Κινηματογράφου 2011
*Στα Βραβεία Αμερικανικής Ακαδημίας Κινηματογράφου 2010
Πανελλήνιο Πρωτάθλημα Πάλης 2011

Το **[[Πανελλήνιο πρωτάθλημα ελληνορωμαϊκής πάλης ανδρών]] 2011** ήταν το 70ο στην ιστορία του θεσμού και διεξήχθη το Σάββατο 9 Ιουλίου στο Ολυμπιακό Γυμναστήριο της πάλης των Άνω Λιοσίων με τη συμμετοχή 51 αθλητών από 23 συλλόγους. Πρωταθλητής σύλλογος αναδείχθηκε ο Π.Ο.Π. Χαλκίδας για 4η συνεχή χρονιά.

## Αποτελέσματα
### Ελληνορωμαϊκή πάλη

## Βαθμολογία συλλόγων
### Ελληνορωμαϊκή πάλη

## Πηγή
*Αποτελέσματα  Ιστότοπος palema.gr

Κατηγορία:Αθλητικά γεγονότα του 2011
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Πανελλήνιο Πρωτάθλημα Ελευθέρας Πάλης
Κατηγορία:Διοργανώσεις ελληνορωμαϊκής πάλης στην Αθήνα
Κατηγορία:Διοργανώσεις ελευθέρας πάλης στην Αθήνα
Γιάννης Λάιος

Ο **Γιάννης Λάιος** (17 Μαρτίου 1951, Αθήνα) είναι Έλληνας διακεκριμένος πρώην πετοσφαιριστής και νυν προπονητής της πετοσφαίρισης.  

## Αθλητική σταδιοδρομία
Ξεκίνησε την καριέρα του στον Έσπερο Καλλιθέας το 1967 αλλά έγινε περισσότερο γνωστός ως πασαδόρος του Ολυμπιακού  από το 1973 μέχρι το 1985, όπου είχε την ευκαιρία να κερδίσει επτά πρωταθλήματα και 2 κύπελλα Ελλάδος. Η σταδιοδρομία του ως αθλητή ολοκληρώθηκε τη σαιζόν 1985-86 κατά την οποία κέρδισε το πρωτάθλημα Ελλάδος με τον Παναθηναϊκό. Είχε 217 συμμετοχές στην εθνική ομάδα πετοσφαίρισης ανδρών, πρώτη συμμετοχή τον Ιανουάριο του 1969 και τελευταία το 1981, 6 με την εθνική ενόπλων και 45 με την εθνική νέων.

## Προπονητής
Από το 1986 μέχρι το 1992 και για τη χρονιά 1995-96, υπήρξε προπονητής του Ολυμπιακού, με τον οποίο κατέκτησε πέντε πρωταθλήματα (1987, 1988, 1990, 1991 και 1992), τρία κύπελλα Ελλάδας και το Κύπελλο Κυπελλούχων  Ευρώπης (1996). Διετέλεσε επίσης προπονητής της Εθνικής ανδρών και γυναικών και για δέκα χρόνια του Πανελληνίου (1997-2008). Τον Μάρτιο του 2011 ανέλαβε την τεχνική ηγεσία του Παναθηναϊκού.

## Παραπομπές


## Πηγές
*Ο Γιάννης Λάιος νέος προπονητής της ομάδας βόλεϊ του Παναθηναϊκού, Ελευθεροτυπία, 14 Μαρτίου 2011 (*ανακτήθηκε 12 Φεβρουαρίου 2012)*
*Κώστας Ασημακόπουλος Ώρα Ορεστιάδας και τούρτα Λάιου, Gazzetta.gr, 17 Μάρ 2011

## Εξωτερικοί σύνδεσμοι
* Όταν «μιλάει» η εμπειρία του Λάιου (καταγραφή  Άρτεμις Σκορδίλη), Nova Σπορ Fm 11/01/2012,

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Προπονητές πετοσφαίρισης ΠΑΟ
Κατηγορία:Προπονητές πετοσφαίρισης Ολυμπιακού Πειραιώς
Θωμάς Κοροβίνης

Ο **Θωμάς Κοροβίνης** (γενν. Νέα Μηχανιώνα, 1953) είναι Έλληνας συγγραφέας.

## Βιογραφία
Ο Θωμάς Κοροβίνης, φιλόλογος στη Μέση Εκπαίδευση, έζησε οχτώ χρόνια στην Κωνσταντινούπολη. Εδώ και χρόνια ερευνά πτυχές του ελληνικού και του τουρκικού λαϊκού πολιτισμού, καθώς και τις σχέσεις μεταξύ τους. Συνεργάζεται με διάφορα λογοτεχνικά περιοδικά.

Έγραψε τα βιβλία: *Τουρκικές παροιμίες*, *Κανάλ ντ' Αμούρ*, *Τα πρόσωπα της Σωτηρίας Μπέλλου*, *Φαχισέ Τσίκα*, *Σκανδαλιστικές και βωμολοχικές ελληνικές παροιμίες*, *Κωνσταντινούπολη - Λογοτεχνική ανθολογία: Τούρκοι ποιητές υμνούν την Κωνσταντινούπολη*, *Ο Μάρκος στο χαρέμι*, κ.ά..

Είναι επίσης συνθέτης, στιχουργός και ερμηνευτής λαϊκών τραγουδιών. Δισκογραφία: *Από έβενο κι αχάτη, Φουζουλή: Λεϊλά και Μετζνούν, Τακίμια, Το κελί*. Συχνά παρουσιάζει συναυλίες με το δικό του ρεπερτόριο ή με θέματα του ρεμπέτικου και του λαϊκού τραγουδιού.

## Βιβλία
Το συγγραφικό έργο του Θ. Κοροβίνη:

* Δεκέμβριος 2021: *Θεσσαλονίκη-Κωνσταντινούπολη-Ανατολή*, ISBN 978-960-505-529-5
* Δεκέμβριος 2019: *Ολίγη μπέσα ωρέ μπράτιμ*ε, ISBN 978-960-505-419-9
* Δεκέμβριος 2014: *Τι πάθος ατελείωτο*,  ISBN 978-960-505-149-5
* Οκτώβριος 2014: *Τ' αγαπημένα: Ποιήματα και αφηγήματα άλλων*,  ISBN 978-960-566-707-8
* Ιούνιος 2012: *Το Αγγελόκρουσμα*, ISBN 978-960-505-042-9
* Νοέμβριος 2010: *Ο γύρος του θανάτου* – μυθιστόρημα, ISBN 978-960-325-930-5
* Απρίλιος 2005: *Οι Ζεϊμπέκοι της Μικράς Ασίας*, ISBN 978-960-325-559-8
* Δεκέμβριος 2004: *Τρία ζεϊμπέκικα και ένα ποίημα για τον [[Γιώργος Κούδας|Γιώργο Κούδα]]*, ISBN 978-960-7827-05-0
* Μάρτιος 2002: *Ο Μάρκος στο χαρέμι: Ο [[Μάρκος Βαμβακάρης|Βαμβακάρης]] στο θέατρο σκιών* – Κωμωδία σε τρεις πράξεις, ISBN 978-960-8263-07-9
* Νοέμβριος 2008: *Όμορφη Νύχτα* – Χρονογραφία-μυθιστόρημα για 20 χρόνια λαϊκού τραγουδιού στη Θεσσαλονίκη (1985-2005), ISBN 978-960-325-778-3
* Νοέμβριος 2008: Το κελί - cd, ISBN 978-960-7827-97-5
* Μάιος 2009: *Ο Καραγκιόζης λαϊκός τραγουδιστής* – «Κωμωδία για το θέατρο και το θέατρο σκιών, έργο αυστηρώς ακατάλληλο για ανηλίκους», ISBN 978-960-325-808-7
* Νοέμβριος 2003: *Το χτικιό της [[Άνω Τούμπα|Άνω Τούμπας]]* – αφήγημα, ISBN 978-960-7771-80-3
* Μάιος 2003: *Οι ασίκηδες: Εισαγωγή και ανθολογία της τουρκικής λαϊκής ποίησης από τον 13ο αιώνα μέχρι σήμερα*, ISBN 978-960-325-471-3
* Απρίλιος 1996: *Κανάλ ντ' αμούρ* – αφήγημα για το ερωτικό περιθώριο της Θεσσαλονίκης του '80, ISBN 978-960-325-168-2
* *Το πρώτο φιλί: Ένα απόγευμα του [[Γεώργιος Βιζυηνός|Γιωργάκη Βιζυηνού]] στο χαρέμι του Αμπντουλαζίζ* (Εκδόσεις Άγρα και Ιστός, 2015)

## Παραπομπές


Κατηγορία:Έλληνες συγγραφείς του 20ού αιώνα
Σίσι Σπέισεκ

Η **Σίσι Σπέισεκ** (αγγλ.:*Mary Elizabeth "Sissy" Spacek*, 25 Δεκεμβρίου 1949) είναι Αμερικανίδα ηθοποιός και τραγουδίστρια, η οποία έγινε γνωστή για τη συμμετοχή της στην ταινία Badlands που αποτέλεσε το σκηνοθετικό ντεμπούτο του Τέρενς Μάλικ. Έλαβε παγκόσμια αναγνωρισιμότητα όταν υποδύθηκε το ρόλο της ηρωίδας του Στίβεν Κινγκ Κάρι Γουάιτ στην ταινία του Μπράιαν Ντε Πάλμα *[[Κάρι, Έκρηξη Οργής (ταινία 1976)|Κάρι, Έκρηξη Οργής]] (Carrie, 1976)*. Η Σπέισεκ έλαβε την πρώτη της υποψηφιότητα για Όσκαρ. Βραβεύτηκε με Όσκαρ Α' Γυναικείου Ρόλου για τη συμμετοχή της στην ταινία *[[Η Κόρη του Ανθρακωρύχου]] (Coal Miner's Daughter)* το 1980, όπου υποδύθηκε την τραγουδίστρια μουσικής κάντρι Λορέτα Λιν. Έχει προταθεί για όσκαρ συνολικά έξι φορές με τελευταία το 2001 για την ταινία του Τοντ Φιλντ *[[Μυστικά της κρεβατοκάμαρας]] (In The Bedroom, 2001)*. 

Η Σπέισεκ θεωρείται κυρίως δραματική ηθοποιός, αν και έχει συμμετάσχει αρκετές φορές και σε κωμωδίες. Οι ταινίες στις οποίες έχει συμμετάσχει έχουν κάνει εισπράξεις της τάξεως του ενός δισεκατομμυρίου.

## Φιλμογραφία

## Παραπομπές


## Εξωτερικοί σύνδεσμοι

*
*Η Σίσι Σπέισεκ στο cine.gr

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανίδες ηθοποιοί κινηματογράφου
Νάκρασα Λυδίας

Η **Νάκρασσα** ήταν αρχαία ελληνική πόλη της Λυδίας της Μικράς Ασίας. 

Η πόλη βρισκόταν στις πηγές του ποταμού Καΐκου. Συχνά συγχέεται με τη γείτονα πόλη *Ακρασσό*, εκτός και αν πρόκειται για την ίδια πόλη. Μάλλον η Νάκρασα είχε τον δικό της ξεχωριστό επίσκοπο σε σχέση με την Ακρασσό, όπως επίσης έκοψε τα δικά της νομίσματα. Ακρασσός σημαίνει η πόλη της άκρας (=κορυφή, ακρόπολις), ίσως από αυτήν να προήλθε η Νέα Ακρασσός που με την πάροδο του χρόνου μετεξελίχθηκε σε Νάκρασσα. 

Η πόλη ήταν σημαντικό φρούριο στην επικράτεια της Περγάμου. Η ίδρυση της πόλεως οφείλεται στους Σελευκίδες, μάλιστα στον Αντίοχο Α΄. Πάντως Μακεδόνες στρατιωτικοί άποικοι εγκαταστάθηκαν εκεί, για τη φύλαξή της. Αυτό αποδεικνύεται επίσης και από μια επιγραφή που βρέθηκε στην πόλη, των χρόνων του Αδριανού που τελειώνει με την φράση: *η Μακεδόνων Νακρασειτών βουλή και ο δήμος*. Δίπλα στην πόλη βρισκόταν η Απολλωνία. 

Στην αρχαιότητα, ένας εμπορικός δρόμος ένωνε τις πόλεις των Σάρδεων, με τα Θυάτειρα και την Πέργαμο και περνούσε από τη Νάκρασα. Λογικά και ο στρατός του Ξέρξη κατά το 480 π.Χ. ακολούθησε τον δρόμο αυτό και θα πέρασε από την πόλη (που δεν είχε ιδρυθεί τότε). Σε αντίθεση με το παρόν, ο δρόμος πρέπει να περνούσε από τις πλαγιές του όρους που ήταν κτισμένη η Νάκρασσα.

Η αρχαία πόλη βρίσκεται στο σημερινό Κιρκαγκάτς (Kırkağaç) της επαρχίας Μανίσα του τουρκικού κράτους. Στην αρχαία πόλη βρέθηκε το πρώτο γνωστό κληρονομικό δίκαιο που σήμερα φυλάσεται στο μουσείο της Μανίσα. 
## Πηγές
* Johann Gustav Droysen: *Ιστορία των επιγόνων του Μεγάλου Αλεξάνδρου*, εκδ. «Ελεύθερη σκέψις»

Νακρασα
Παγκόσμιος χάρτης του Αγίου Βεάτου

Ο **χάρτης του Αγίου Βεάτου** παρουσιάζει την εξάπλωση του χριστιανισμού στα μέρη του κόσμου που ήταν γνωστά τον 11ο αιώνα. 
## Περιγραφή
Ο χάρτης είναι μέρος του βιβλίου «Comentario al Apocalipsis» του Αγίου Βεάτου. Σώζονται πολλά αντίγραφα και παραλλαγές του. Είναι στραμμένος με την Ανατολή στον Βορά, όπως συνήθως ζωγραφίζονταν οι χάρτες στον μεσαίωνα. Περιέχει πολλές μινιατούρες σε δυτικό γοτθικό και βυζαντινό γοτθικό ρυθμό. Εκτός από τον Παράδεισο, τον οποίο οι χαρτογράφοι του μεσαίωνα συνήθιζαν να ζωγραφίζουν στην κορυφή του χάρτη, περιέχει την Ευρώπη, Ασία, και Αφρική ή Λιβία. Εικονίζει επίσης την φανταστική χώρα των Αντιπόδων, μιας φυλής ανθρώπων που σύμφωνα με τον Βεάτο ζούσαν στο κάτω μέρος της γης. Ο χάρτης εικονίζει επίσης τους Δώδεκα Αποστόλους, τοποθετημένους σε διάφορα ιστορικά μέρη. Ο χάρτης διασχίζεται επίσης από ποτάμια, και μερικά από αυτά είναι γνωστά μεν, αλλά λάθος τοποθετημένα. Κτίρια συμβολίζουν σημαντικές πόλεις της Γης.

## Πηγές

* 

Κατηγορία:Χάρτες
Παγκόσμιος χάρτης του Έμπσντορφ

Ο **χάρτης του Έμπσντορφ** (γερμ. *Ebsdorf*) είναι ο μεγαλύτερος μεσαιωνικός παγκόσμιος χάρτης. Καταστράφηκε σε πυρκαγιά το 1943, ενώ σήμερα σώζονται μόνο αποσπασματικά αντίγραφά του.
## Περιγραφή
Βρέθηκε το 1833 ανάμεσα σε ασήμαντα αντικείμενα στο μοναστήρι των Βενεδικτίνων στο Έρμπσντορφ της Γερμανίας. Είχε διάμετρο 3,57 μέτρα περίπου και ήταν κατασκευασμένος από τριάντα συρραμμένες περγαμηνές. Είναι πλούσια και λεπτομερής συλλογή πόλεων και κειμένων, και είναι ζωγραφισμένη με ζωηρά χρώματα. Περιέχει όλες τις πληροφορίες της εποχής του χριστιανικού μεσαίωνα. Η υφήλιος παρουσιάζεται ως σώμα του Ιησού Χριστού, με την Ιερουσαλήμ τοποθετημένη στο κέντρο. Οι γεωγραφικές περιοχές και πόλεις αναφέρονται με επιγραφές. Ένας ωκεανός περιβρέχει τον δίσκο της Γης, ενώ λίμνες, θάλασσες και ποτάμια συμπληρώνουν το τοπίο με τη χαρακτηριστική γεωγραφική ανακρίβεια της εποχής του μεσαίωνα. Φανταστικές και εξωτικές φυλές εικονίζονται στα διάφορα μέρη της Γης.

## Πηγές

* 

Κατηγορία:Χάρτες
Θεαγένης ο Θηβαίος

Ο **Θεαγένης** (... - 2 Αυγούστου 338 π.Χ.), έμπειρος στρατηγός της σχολής του Επαμεινώνδα, ήταν ο αρχηγός του στρατού της Θήβας στην μάχη που έγινε στην Χαιρώνεια τον Αύγουστο του 338 π.Χ μεταξύ του Φιλίππου της Μακεδονίας και συνασπισμού δυνάμεων της Νοτίου Ελλάδος.

Στην συγκεκριμένη μάχη πήραν μέρος οι Αθηναίοι υπό τον Στρατοκλή κατέχοντας την αριστερή πτέρυγα ενώ οι Θηβαίοι κατείχαν την τιμητική δεξιά. Στο κέντρο της παράταξης είχαν παραταχθεί Φωκείς, Αχαιοί, Κορίνθιοι και τα λείψανα του στρατού της Λοκρίδας.

Ο Θεαγένης σκοτώθηκε στην συγκεκριμένη μάχη μαζί με χιλιάδες συντρόφους του καθώς και τον περίφημο Ιερό Λόχο της Θήβας.

## Πηγές
* Γεώργιος Δ Τσεβάς "Η Ιστορία της Θήβας και της Βοιωτίας" 1928 (Πνευματικό κέντρο Δήμου Θηβαίων) σελ 313,314
* Πλούταρχος: "Γυναικών αρεταί" (Τιμόκλεια,259E) *(στην Βικιθήκη)*

Κατηγορία:Αρχαίοι Έλληνες στρατηγοί
Κατηγορία:Αρχαίοι Θηβαίοι
Ιωάννης Μουτζουρίδης

Ο **Ιωάννης Μουτζουρίδης** (1879 - 1935), ήταν Έλληνας στρατιωτικός, (συνταγματάρχης) και πολιτικός.

## Βιογραφία
Ο Ι. Μουτζουρίδης γεννήθηκε στο Ναύπλιο το 1879. Κατατάχθηκε ως εθελοντής στον ελληνικό στρατό όπου και αποφοίτησε από τη Σχολή Υπαξιωματικών με τον βαθμό του ανθυπολοχαγού το 1912. Συμμετείχε και στους δύο Βαλκανικούς πολέμους όπου και τραυματίσθηκε σοβαρά στη μάχη της Πέτρας - Πόρτας με αχρήστευση του αριστερού χεριού του, με συνέπεια να τεθεί στη συνέχεια σε τιμητική διαθεσιμότητα, εξελισσόμενος στο βαθμό του συνταγματάρχη.

Από το 1925 στράφηκε στη πολιτική. Το 1926, πολιτευόμενος με το Λαϊκό Κόμμα την αρχηγία του οποίου είχε αναλάβει ο Παναγής Τσαλδάρης εκλέχθηκε βουλευτής Ναυπλίας και Αργολίδας στην Α΄ Περίοδο (1926), στη Β΄ Περίοδο )1928), στη Γ΄ Περίοδο (1932), στη Δ΄ Περίοδο (1933) καθώς και στην Ε΄ Εθνοσυνέλευση (1935).

Επί κυβερνήσεως Π. Τσαλδάρη του 1933 διετέλεσε υπουργός των Εσωτερικών από 9 Αυγούστου 1933 μέχρι τις 21 Μαρτίου 1934 και στην συνέχεια μέχρι το τέλος του ίδιου έτους διορίστηκε υπουργός Γενικός Διοικητής Κρήτης. Πέθανε στην Αθήνα το 1935. Αδελφός του Ιωάννη Μουτζουρίδη ήταν ο βουλευτής Πραξιτέλης Μουτζουρίδης και γιος του ο μετέπειτα βουλευτής με τη Νέα Δημοκρατία, Γεώργιος Μουτζουρίδης.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.854.
* 

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Γενικοί Διοικητές Κρήτης
Κατηγορία:Έλληνες υπουργοί Εσωτερικών
Κατηγορία:Βουλευτές Αργολίδος
Κατηγορία:Βουλευτές Κορινθίας
Πανελλήνιο πρωτάθλημα ανώμαλου δρόμου ανδρών 1933

Tο **[[Πανελλήνιο πρωτάθλημα ανώμαλου δρόμου ανδρών]] του 1933** διεξήχθη στην Αθήνα με διοργανωτή στον ΣΕΓΑΣ στις 29 Ιανουαρίου. Νικητής σύλλογος αναδείχθηκε ξανά ο **[[Παναθηναϊκός (στίβος)|Παναθηναϊκός Α.Ο.]]**

## Τα περιφερειακά πρωταθλήματα
Διεξήχθησαν την Κυριακή 14 Ιανουαρίου σε οκτώ πόλεις, σε διαδρομή 7 χλμ. με συμμετοχή αθλητών από σωματεία-μέλη του ΣΕΓΑΣ, με τους εξής διοργανωτές συλλόγους:
***Αττικοβοιωτίας-Ευβοίας**: ΑΟ Παλαιού Φαλήρου. Η εκκίνηση δόθηκε έξω από το Δημοτικό Σχολείο Π. Φαλήρου και οι αθλητές ακολούθησαν τη διαδρομή: ρέμα Βουρλοπόταμου, Αμπελώνες, Αγ. Βαρβάρα και επιστροφή αντιστρόφως.
***Πελοποννήσου**: Αχιλλέας Κορίνθου.
***Θεσσαλίας**: Νίκη Βόλου.
***Αν. Μακεδονίας-Θράκης**: Δόξα Δράμας.
***Νήσων Αιγαίου**: Λυκούργος Σάμου (στο Βαθύ).
***Κρήτης**: Τάλως Χανίων.
***Αιτωλοακαρνανίας-Άρτας**: Αστήρ Αγρινίου.
***Ιωαννίνων-Πρεβέζης**: Αβέρωφ Ιωαννίνων.

## Το πανελλήνιο πρωτάθλημα
Διεξήχθη στις 29 Ιανουαρίου στην Αθήνα, σε απόσταση 9 χλμ.

### Τα αποτελέσματα

## Πηγές
* Εφημερίδα "Αθλητικά Χρονικά"  30-1-1933 σελ. 1 (ψηφ. σελίδα 41)
* Εφ. ΕΘΝΟΣ, 12/1/1933, σ. 5.

Κατηγορία:Στίβος το 1933
Ανδρων
Κατηγορία:Διοργανώσεις στίβου στην Αθήνα